
Síküveg élfeszültség-, és hosszirányú elhajlás mérése

A TDK dolgozat az Orosháza Guardian Kft. float síküveg gyártása során gyártott üvegtáblából vett mintadarabok élfeszültség és hosszirányú elhajlás vizsgálatával foglalkozik. A vizsgálat célja, a különböző mérési módszerek összehasonlítása eltérő üvegvastagságok esetén, valamint a módszerek eredményei között fizikai és/vagy matematikai összefüggés keresése.
Az élfeszültség és hosszirányú elhajlás mérési eredményei által információt kapunk az üveg feszültségállapotáról így: az állandó feszültségről, a húzó-, és nyomófeszültségről. A kész üveg megfelelő feldolgozása érdekében, az üvegben maradó feszültség jelenléte szükséges (pl.: vágási művelet esetén). A túl magas állandó feszültség, vagy a magas átmeneti feszültség vágásnál törést, hasadást vagy a keresztirányú törés bármely típusát eredményezheti. A méréssorozat célja, az előbb említett - technológiában selejt képző - hibák elkerülésére javaslat/megoldás keresése.
A hosszirányú elhajlásra felhasznált mintadarabokból származnak az élfeszültség mérés mintadarabjai. Sikerült kimutatni a két mérési módszernél összefüggést, valamint külön-külön is megállapítható kapcsolat a vizsgált paraméterek közt, amelyeket a kiértékelés során kapott grafikonok is alátámasztanak.



